Diari Oficial de la Generalitat Valenciana


Sumari del DOGV 3711, del 17-03-2000 (2000/1919)

ORDRE de 23 de febrer de 2000, de la Conselleria de Justícia i Administracions Públiques, per la qual es convoquen ajudes per al suport d’activitats de voluntariat de protecció civil.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   3711

Data del DOGV
:   17-03-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/1919


Data del document
:   23-02-2000

Organisme emissor
:   Conselleria de Justícia i Administracions Públiques

Tipus de document
:   Ordre

Correcció d'errades

 Descriptors 

:   * servei voluntari
    * protecció civil
    * voluntariat social
    * administració local
    * associació
    * suport econòmic
    * ajuda pública

ORDRE de 23 de febrer de 2000, de la Conselleria de Justícia i Administracions Públiques, per la qual es convoquen ajudes per al suport d'activitats de voluntariat de protecció civil. [2000/X1919]
  
La creixent importància que els ciutadans atorguen a la seua autoprotecció davant els riscos que amenacen el seu entorn sociolaboral, així com la creixent col·laboració ciutadana, solidària, altruista i voluntària, amb els serveis relacionats amb protecció civil, en emergències extraordinàries, han donat lloc a una important demanda social per participar en activitats de voluntariat de protecció civil, a través d'agrupacions permanents, principalment d'ordre local.
  
Coneixedora de les iniciatives posades en pràctica des de diversos ajuntaments i col·lectius en favor d'un voluntariat que col·labore i participe amb les administracions públiques en les tasques relacionades amb la protecció civil, la Conselleria d'Administració Pública va iniciar durant l'any 1994 una campanya per promocionar i fomentar la creació d'agrupacions de voluntaris amb aquesta finalitat, així com donar suport a les ja existents.
  
Per tant, a proposta de la Direcció General d'Interior,
  
ORDENE
  
Article 1
  
L'objecte de la present ordre és fomentar la vinculació voluntària i desinteressada dels ciutadans a la protecció civil, a través d'organitzacions orientades a la prevenció de riscos i a l'actuació en cas d'emergències extraordinàries.
  
Article 2
  
Podran sol·licitar les ajudes aquells ajuntaments de la Comunitat Valenciana que disposen d'agrupacions locals de voluntaris de protecció civil, les associacions o entitats amb què la Conselleria de Justícia i Administracions Públiques tinga subscrits acords de col·laboració en matèria de protecció civil, així com les associacions que justifiquen labors habituals de col·laboració en matèria de protecció civil amb els ajuntaments on radiquen.
  
Article 3
  
Les ajudes tindran la naturalesa jurídica de subvencions, regulades en l'article 47 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei de la Hisenda Pública de la Generalitat Valenciana, i aniran destinades al finançament total o parcial de la subscripció de pòlisses d'assegurances que cobrisquen la totalitat dels components del grup, respecte de l'assistència sanitària i indemnitzacions per mort i invalidesa, davant d'eventualitats en l'exercici de les seues tasques com a voluntari.
  
Ja que les pòlisses són subscrites per períodes anuals no naturals, es podran subvencionar pòlisses el període de cobertura de les quals estiga comprés en els anys 1999 i 2000, sempre que no hagueren sigut objecte de subvenció per l'Ordre de 14 d'abril de 1999, de la Conselleria de Presidència (DOGV núm. 3.485, de 30 d'abril de 1999).
  
Article 4
  
Les ajudes per a activitats del voluntariat de protecció civil seran finançades a càrrec de la línia de subvenció 401/000/00 Assegurances de Voluntaris de Protecció Civil, del programa pressupostari 58.24.718.99 Protecció Civil i Extinció d'Incendis, amb un import global màxim destinat a aquestes de 6.000.000 de pessetes.
  
El valor màxim de cada ajuda no podrà superar la quantia de 160.000 pessetes.
  
Article 5
  
L'import de les subvencions regulades en la present ordre, en cap cas podrà ser de tal quantia que supere el cost de l'activitat subvencionada.
  
En el cas que el total de les quantitats sol·licitades siga superior a l'import global màxim destinat a aquestes, l'import de les ajudes a concedir a cada sol·licitant, es podrà determinar pel prorrateig segons els criteris que establisca la comissió de valoració (prevista en l'art. 7. ap. 2).
  
Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per altres conselleries, administracions o ens públics o privats, podrà donar lloc a la modificació de la resolució de concessió.
  
Article 6
  
Els criteris de valoració que es tindran en compte per a atorgar les ajudes seran els següents:
  
a) Els riscos a què estiga sotmès el municipi.
  
b) El grau de cobertura dels serveis d'emergències que incideixen al municipi.
  
c) El grau d'aïllament geogràfic.
  
Article 7. Procediment
  
1. Iniciació
  
Les sol·licituds d'ajudes hauran de presentar-se al Registre General de la Conselleria de Justícia i Administracions Públiques (c/ Historiador Chabàs núm. 2, 46117 València) o als registres de les delegacions territorials del Govern Valencià a Alacant i Castelló, així com en la forma prevista en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
A les indicades sol·licituds s'haurà d'acompanyar la següent documentació:
  
a) Còpia de l'acord del ple en què es va acordar constituir l'agrupació local de voluntaris de Protecció Civil (els sol·licitants que en anteriors convocatòries hagueren presentat el citat document no estan obligats a fer-ho de nou).
  
b) Relació actualitzada de voluntaris, majors d'edat, amb els seus corresponents números de DNI.
  
c) Fotocòpia compulsada de la pòlissa d'assegurances de l'Agrupació, amb la seua cobertura i data de venciment.
  
En la pòlissa haurà d'identificar-se inequívocament el col·lectiu assegurat i, si hi manca, haurà d'aportar-se certificat de l'entitat asseguradora que acredite que el col·lectiu assegurat està format pels membres de l'Agrupació de Voluntaris corresponent.
  
d) Fotocòpia compulsada del rebut de la prima de la pòlissa vigent en la data d'1 de gener de 2000.
  
En el supòsit que la pòlissa subscrita per l'ajuntament cobrisca altres col·lectius, a més a més, de l'agrupació o tinga una cobertura superior a la de l'objecte de la present convocatòria, haurà d'aportar-se certificat de l'entitat asseguradora que acredite l'import corresponent a l'agrupació i cobertura objecte de la present convocatòria.
  
e) Certificat de la Tresoreria General de la Seguretat Social acreditatiu d'estar al corrent de les seues obligacions davant la Seguretat Social.
  
f) Certificat de l'Agència Tributària acreditatiu de trobar-se al corrent de les seues obligacions tributàries.
  
g) Fitxa de manteniment de tercers, ajustada al model de l'annex I, degudament complimentada.
  
A les sol·licituds presentades pels ajuntaments no caldrà acompanyar els documents referenciats en els apartats e) i f).
  
Les associacions o entitats amb què la Conselleria de Justícia i Administracions Públiques tinga subscrits acords de col·laboració, en matèria de protecció civil hauran d'acompanyar a la sol·licitud la documentació relacionada en els apartats b), c), d), e) f) i g).
  
Les associacions que no tinguen subscrits acords de col·laboració en matèria de protecció civil amb la Conselleria de Justícia i Administracions Públiques, hauran d'acompanyar a la sol·licitud la documentació relacionada en els apartats, b), c), d), e), f), g) i:
  
h) Certificat de l'ajuntament on radiquen aquestes, que acredite la seua col·laboració en dites labors.
  
i) Certificat del registre on figure inscrita.
  
El termini de presentació de sol·licituds serà de 30 dies naturals comptats des de l'endemà de la publicació d'aquesta ordre en el Diari Oficial de la Generalitat Valenciana.
  
Per tal de facilitar la tramesa de la documentació presentada, s'aconsella fer ús de la sol·licitud normalitzada que figura en l'annex II de l'ordre.
  
2. Tramitació
  
La valoració i selecció d'instàncies serà efectuada per una comissió integrada:
  
- Pel cap del Servei de Planificació de l'Àrea del Servei d'Emergències de la Direcció General d'Interior.
  
- Per un representant de la Secretaria General de la Conselleria de Justícia i Administracions Públiques.
  
- Per dos representants de l'Àrea del Servei d'Emergències de la Direcció General d'Interior.
  
Si la sol·licitud no reuneix els requisits necessaris o falta algun dels documents exigits, es requerirà per escrit a l'interessat perquè, en el termini de 10 dies, esmene la falta o acompanye els documents preceptius, amb l'advertiment que, si no ho fa així, es considera que desisteix de la seua petició, prèvia resolució del conseller de Justícia i Administracions Públiques.
  
La comissió de valoració elevarà la seua proposta al conseller de Justícia i Administracions Públiques, que resoldrà les ajudes sol·licitades, en el termini màxim de 3 mesos des de l'acabament del termini de presentació de sol·licituds, i s'entendrà desestimada si no recaiguera resolució en el citat termini, sense perjuí de l'obligació que té l'administració de resoldre expressament totes les sol·licituds que se li formulen.
  
3. Recurs
  
Contra les resolucions del conseller de Justícia i Administracions Públiques es podrà interposar potestativament recurs de reposició davant d'aquest, en el termini d'un mes comptat des de l'endemà de la seua notificació, o bé, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la seua notificació. Tot això de conformitat amb allò que s'ha establit en els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i en els articles 10 i 46 de la Llei 29/1998, de 13 de juliol, Reguladora de la Jurisdicció Contenciós Administrativa, sense perjuí que s'utilitze qualsevol altra via que es considere oportuna.
  
Article 8
  
Els beneficiaris de les ajudes estaran obligats a:
  
a) Realitzar l'activitat que fonamenta la concessió de la subvenció.
  
b) La submissió a les actuacions de control financer que corresponga a la Intervenció General, en relació amb les subvencions concedides.
  
c) Comunicar a l'entitat concedent l'obtenció de subvencions o ajudes per a la mateixa finalitat, que procedisquen de qualssevol administració o ens públics.
  
d) Acceptar les normes fixades en aquesta convocatòria, així com aquelles que la Direcció General d'Interior establisca per al seu desenrotllament i seguiment.
  
e) Mantindre actualitzat, amb la companyia d'assegurances, el llistat de voluntaris coberts per la pòlissa d'accidents.
  
DISPOSICIONS FINALS
  
Primera
  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.
  
Segona
  
Contra la present ordre, que posa fi a la via administrativa, es podrà interposar, potestativament, recurs de reposició davant del mateix òrgan que dicta aquesta, en el termini d'un mes comptat des de l'endemà de la seua publicació, o bé, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació. Tot això de conformitat amb allò que s'ha establit en els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i en els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 23 de febrer de 2000
  
El conseller de Justícia i Administracions Públiques,
  
SERAFÍN CASTELLANO GÓMEZ
  
Manteniment de tercers, proveïdors
  
Alta d'entitat de crèdit
  
Dades del proveïdor
  
Nom o raó social: ...
  
NIF/CIF: ...
  
Adreça: ...
  
Població: ...
  
Codi postal: ...
  
Titular del compte bancari: ...
  
Entitat financera: ... Codi banc: ...
  
Adreça: ... Localitat: .... Codi sucursal: ...
  
Compte corrent núm....
  
Declare que són certes les dades dalt reflectides i que identifiquen el compte i l'entitat financera a través dels quals desitge rebre els pagaments que, com a proveïdor de la Generalitat Valenciana, em puguen correspondre.
  
Firma ... ., .... d ... de 2000.
  
(lloc) (data)
  
Firmat per: ... DNI núm..... com a ....
  
Verificació de les dades per part de l'entitat bancària
  
Segell i firma de l'entitat bancària
  
Firmat per ...
  
DNI núm. ...
  
En qualitat de ...
  
Qualsevol modificació o variació posterior que afecte les dades més amunt consignades (canvi de titularitat, poder, compte corrent, entitat financera, etc.), haurà de comunicar-se necessàriament al Centre emissor de la despesa i emplenar nova fitxa de manteniment de tercers.
  
Si la modificació consisteix en canvi d'entitat financera, això no suposaria l'anul·lació de la que figure en la present fitxa, llevat manifestació expressa.
  
Certificat a emplenar per l'administració pública
  
Certifique: que es compleixen els requisits de les instruccions de la Circular de la Intervenció General, de 14.02.1992.
  
València, ... d ... de 2000.
  
La secretària general,